**KATALOG ZNANJA**

**1. IME PREDMETA: GOJENJE GOZDOV S FITOCENOLOGIJO**

**(GGF)**

# 2. splošni CILJI

Splošni cilj predmeta:

* pisno in ustno komunicirati,
* razvijati strokovno in poklicno odgovornost, strokovno mišljenje in sposobnost reševanja problemov,
* vrednotenje gozdnih rastišč in poznavanje gozdne fitocenologije

**3. PREDMETNO-SPECIFICNE KOMPETENCE MODULA**

V predmetu si študent poleg generičnih pridobi naslednje kompetence:

* prepozna in razlikuje med posameznimi drevesnimi in grmovnimi vrstami,
* prepozna in razlikuje značilnice posameznih gozdnih združb,
* razlikuje rastlinske združbe gozdnate krajine na osnovi popisa,
* analizira sukcesije gozdnate krajine in predvidi njihov nadaljnji razvoj,
* oceni kvaliteto tal in proizvodno sposobnost posameznih gozdnih rastišč,
* prepozna in razlikuje značilnosti različnih gozdnih sestojev,
* oceni dejavnike, ki ogrožajo posamezne drevesne vrste.

**4. OPERATIVNI CILJI**

|  |  |
| --- | --- |
| **INFORMATIVNI CILJI** | **FORMATIVNI CILJI** |
| **Študent:**  **Gozdoslovje**   * Pojasni pojem gozd * Pojasni pojem sestoj * Razlikuje gozdne drevesne ter grmovne vrste – tudi po posameznih organih (listih, neolistanih poganjkih, cvetovih, plodovih) * Razlikuje organe lesnatih rastlin * Opiše makroskopsko sestavo lesa * Razloži vpliv fotosinteze in dihanja na rast rastlin * Razloži načine razmnoževanja lesnatih rastlin * Navede rastiščne zahteve drevesnih vrst * Navede gozdnogojitvene lastnosti drevesnih vrst * Navede dejavnike, ki ogrožajo drevesne vrste * Našteje in opiše razvojne faze v gozdu * Razlikuje najpomembnejša zelišča gozdnate krajine * Razlikuje najpomembnejše mahove gozdnate krajine * Razlikuje najpomembnejše indikatorske lišaje gozdnate krajine * Razlikuje najpomembnejše glive gozdnate krajine * Razlikuje nekaj mikoriznih gliv * Pojasni pojem mikoriza * Navede glavne zakonitosti in dejavnike rasti gozdnega drevja * Obrazloži pojme ekosistem, biotop in biocenoza * Opiše pomen pragozdnih ostankov   **Gozdna fitocenologija**   * Navede zakonitosti nastanka in razvoja tal * Opiše talni profil * Opiše talne horizonte in navede njihove značilnosti * Opiše značilnosti tipov tal * Navede in opiše glavne vrste kamnin in mineralov * Našteje glavne gozdne združbe v SLO * Pojasni pojem gozdne združbe * Opredeli pojem značilnica * Razlikuje značilnice glavnih gozdnih združb * Razloži pojem proizvodne sposobnosti rastišč * Razlikuje pojma gozdna združba in rastišče * Navede rastiščne dejavnike in njihovo vlogo za rast gozdnega drevja | **Študent:**   * Prepozna drevesne in grmovne vrste * Prepozna vrste gozdnih sestojev * Prepozna razvojne faze gozda * Analizira razslojenost gozda * Izdela herbarij olistanih in neolistanih poganjkov lesnatih rastlin * Prepozna najpomembnejša zelišča gozdnate krajine * Prepozna najpomembnejše mahove in lišaje gozdnate krajine * Prepozna najpomembnejše glive gozdnate krajine * Obišče vsaj en slovenski pragozdni ostanek * Predstavi vlogo pragozdnih ostankov, zavarovanih in varovanih območij za družbo in stroko * Določi matično podlago gozdnih tal * Analizira talni profil * Popiše značilnice glavnih gozdnih združb * Analizira popis značilnic * Prepozna gozdna rastišča oz. rastišča gozdnih rastlinskih združb |

# OBVEZNOSTI ŠTUDENTOV in POSEBNOSTI V IZVEDBI

**Število kontaktnih ur: 162** (72 ur predavanj, 90 ur laboratorijskih vaj)

**Število ur samostojnega dela: 360** (270 ur študija literature, 20 ur priprava na vaje, 50 ur izdelave herbarija in 20 ur priprav na izpit)